En groot draaie om rokers geloop. As die virus oorgedra kan word terwyl mense praat, kan dit beslis ook oorgedra word as ek ‘n roker se rook inasem, dit voel net logies. Die rook wys dan vir my hoe ver sy asem uitgeblaas is. En die rook wat ek sien, is groter molekules as die virus, dus versprei die virus selfs verder as wat ek kan sien.
Nou mag ons nie naweke met ons motors ry nie. En in die week mag jy elke tweede dag uit om kos en medisyne te koop. Ons mag op die ewe getal dae van die maand, onewe getal dae moet ons binne bly al is daar nood.
Ons het naweke in Dusty geklim en die wêreld verken, nou moes sy in die motorhuis staan. En ons mag beslis nie uit die stad uit nie.
Probleem is dat ons in ‘n woonstel bly. En ons huis is 7 vloere bo die grond. In Suid-Afrikaanse terme op die sewende vloer, hier is dit die agtste vloer omdat die grondvloer die eerste vloer is.
Maar, sê ek vir manlief, ons het nou klaar op die elektriese braai in die kombuis op die tafel gebraai.
So sit ons tweetjies eers af garage toe, na vyf, toe sy werksdag verby is. Want sien, hier gaan werk ook aan, dit word net van die huis af gedoen.
Ek is in om die aartappels dop te hou, en toe ek terugkom, sê manlief ons buurman bokant hom het vir hom ‘n duim-op gestuur. So deur die venster.
Ek is terug om slaai te maak en toe ek terugkom, staan ons buurman bokant ons kaal bolyf in sy venster, die venster oop, lig sy drankie, waarskynlik ‘n Vodka, en prost!
So vier die twee Qazaqs die koms van die lente saam met ons, om ‘n Suid-Afrikaanse braaivleisvuur, agt verdiepings in die lug, so op ons grendeldag in ‘n vreemde land waar ons mekaar se tale nie verstaan nie.
Is dit nie oulik nie? Ek is die een wat die hele tyd seker maak hulle is veilig. Nou maak sy seker ons is.
A, was julle stoepie net so klein? Ons s’n is soawwr groot genoeg vir twee mense en ‘n warm vuurtjie.
Dankie, Gedigte, dit is half maklik as almal om mens nog gesond is. Ek bid net dat die Here ons genadig sal wees dat die navorsers ‘n kuur vir die virus sal kan kry. En ek kry een massiewe gly in alles wat van Sjina af kom. Ek glo dat ek in die vervolg eerder duurder sal betaal as om die Sjinese ekonomie te ondersteun.
Daar word oral in die nuus gesuggereer Sjina het die nuus van die nuwe virus weggesteek. Dit maak dat ‘n mens voel jy kan hulle nie vertrou nie. Lees gerus ook op oor hoeveel lande se leiers het die inligting oor die virus geïgnoreer. Dit is skrikwekkend.
Ai Gedigte, ek volg dit al vandat ons in Januarie van SA of teruggekom het. Binne ‘n kort tydperk is baie mense met die siekte gediagnoseer, en ek vermoed Sjina vertel nie die hele storie nie. Dat daar steeds daagliks baie mense is wat sterf. En dat hulle lieg om hulle ekonomie te laat optel. Wel, as ek nie hulle produkte koop nie, sit hulle met ‘n oorskot produkte wat nie verkoop kan word nie. En dit sal ek doen tot SA se ekonomie weer op sy voete is.
Ek stem saam, Gedigte, en daar is goed wat pla. Amerika en sy bondgenote kry swaar, Sjina se bondgenote kom baie lig daarvan af. Wens ek het nie Geskiedenis op skool geswot en so baie daarvan gehou nie. Dit maak nie vir my sin nie. Wat ook niue sin maak nie, is dat ons nie weet hoeveel van die 60 miljoen Sjinese wat in ander lande bly aangesteek is nie. Ek moet weet.